Բարեբախտաբար, ընկերությանը չհաջողվեց իրագործել այդ ծրագիրը: Եւ այսպես, ներկայացնենք մի քանի թվեր` պատկերացում կազմելու, թե ինչպես է այս ընկերությունը թալանում Հայաստանի ընդերքը: «Ընկերությունը, 01.01.2008 - 01.04.2010 թթ. ժամանակահատվածում Սոթքի հանքից Արարատի կորզման ֆաբրիկա է առաքել 648.0 հազ. տոննա ապրանքային հանքաքար, որտեղ ոսկու քանակը կազմել է 2031 կգ: Ֆաբրիկայում վերամշակվել է 656.0 հազ. տոննա հանքաքար, որի մեջ ոսկու քանակը կազմել է 2026 կգ, կորզվել է 1214 կգ ոսկի, կորզումը կազմել է 59.89%, որը շուրջ 22.6% ցածր է նախագծով նախատեսված` 82.5% ցուցանիշից (պետք է կորզվեր` 1672 կգ), այսինքն` շուրջ 458 կգ-ով պակաս է կորզվել»,- գրված է ՎՊ-ի ընթացիկ հաշվետվության մեջ: Սա նշանակում է, որ 458 կգ-ով պակաս ոսկի է կորզվել: